Уважаеми бенефициенти и контрольори ПНК,

Във връзка с решение на Народното събрание за обявяване на извънредно положение и предприемане на мерки за ограничаване от разпространението на COVID-19, Дирекция "Управление на териториалното сътрудничество" на МРРБ, в качеството си на национален орган по програмите за териториално сътрудничество (Румъния-България и Гърция-България) въвежда промяна в процедурите по двустранните програми, свързани с избора и определянето на контрольори за осъществяване на ПНК.

Подаването на искане по образец за определяне на контрольор от бенефициентите в проекти по двустранните програми ще се осъществява по електронен път, като искането следва да се изпрати за регистриране към имейл  e-tcm@mrrb.government.bg  на Дирекция "Управление на териториалното сътрудничество".

Следващите стъпки в процеса на верификация остават непроменени.

След извършване на проверката фирмата осъществяваща ПНК следва да изпратят за регистриране към имейл  e-tcm@mrrb.government.bg на Дирекция УТС документите от извършения контрол, доказващи добра одитна следа, с придружително писмо и опис. Тъй като файловете с разходооправдателните документи се очаква да бъдат твърде големи, за да се изпратят по имейл, следва да бъдат представени чрез онлайн средства като we-transfer или drop-box на електронен адрес mobretenov@mrrb.government.bg , като се реферира към конкретния отчет, период, проект и програма, които придружават.

По отношение на представянето на сигнали за нередности, реда остава непроменен и те ще се представят в оригинал на хартия, придружени с електронно копие на сканираните разходооправдателни документи.

Препоръчва се да се отложат проверките на място на инвестиционни дейности/ доставки, като се съобразят указанията на националните и регионални власти във връзка с предотвратяване на разпространението на вируса Covid19. Където е приложимо верификацията на разходите от типа меки мерки по съответните проекти да се осъществява дистанционно и чрез електронните системи по програмите.